VS001496
Datum: 1993-12-15T01:00:00.000+01:00
datum_sodbe_i_stopnje: 2001-06-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice
fischer: srednje hudi primeri
odskodnina: 6.000.000,00 SIT
opombe: II Ips 103/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Steklar.

## Škodni dogodek

Poškodovan kot pešec v prometni nezgodi.

## Poškodba

Udarnina možganov, krvavitev med mehke možganske opne, zlom glavice desne fibule, ruptura zadajšnjega križnega ligamenta desnega kolena, odrgnine na licu in 5.prstu leve roke.

## Telesne bolečine

1.200.000,00 SIT Zaradi lobanjsko možganske poškodbe je trpel hude trajne telesne bolečine 2 dni, hude občasne bolečine 3 dni, zmerno hude trajne bolečine 2 dni, zmerno hude občasne 3 dni, lahke trajne 3 tedne ter lahke občasne ves poznejši klinični potek do danes, s tem da je bilo pojavljanje do junija 1994 pogostejše. Zaradi poškodbe desnega kolena in zloma glavice desne koželjnice pa je trpel hude telesne trajne bolečine 1 dan, hude občasne bolečine 1 dan, zmerno hude trajne bolečine 1 dan, hude občasne bolečine 1 dan, zmerno hude trajne bolečine 2 dni, zmerno hude občasne bolečine 2 dni, lažje trajne bolečine 10 dni in lažje občasne bolečine 10 dni. V februarju 1994 so postale telesne bolečine znova zmerno hude občasne v trajanju 4 dni, lažje pa do konca fizikalne terapije 7 dni. Pri hospitalizaciji v juniju 1994 je oškodovanec trpel zmerno hude telesne bolečine 2 dni, zmerno hude občasne bolečine s prehodom v lažje občasne v trajanju 8 dni. Pozneje bolečin ni več zaznaval, razen občasno, ob poslabšanju vremena, ne pa pri obremenjevanju noge.

#### Hospitalizacija

Bolnišnično zdravljenje.

#### Ambulantno zdravljenje

Številni pregledi, bolniški stalež.

#### Rehabilitacija

Fizikalna terapija.

## Strah

300.000,00 SIT Utrpel je intenziven sekundarni strah v trajanju 2 do 3 dni, nato je 18 dni trpel zmerni sekundarni strah in 45 dni še strah v lažji obliki.

## Zmanjšanje življenjske aktivnosti

4.500.000,00 SIT Oškodovanec je utrpel lobanjsko - možgansko poškodbo, pretres možganov in udarnino možganovine, kar ima za posledico postravmatsko epilepsijo. Mora se izogibati različnim situacijam: ne sme delati z nevarnim orodjem, na višini, z ognjem, ne sme voziti avtomobila, upoštevati mora določen režim spanja in redno jemati zdravila. Opustil je igranje nogometa, odbojke. Njegove življenjske aktivnosti so zmanjšane za 30%.

---

ZOR člen 200, 203